Brief Radio PTA – Staatsman? | Die Vryburger
Brief Radio PTA – Staatsman?
June 10, 2013 - Briewe - 10 comments
Nuusberigte hierdie naweek, t.o.v. Nelson Mandela, verwys na hom as ´n "staatsman", waarteen ek erg beswaar moet maak.
Dit is geskiedkundige feite dat Nelson Mandela as aanvoorder en mede-stigter van MK met reg as een van die vaders van die jarelange terreurveldtog in die RSA beskou kan word.
´n Veldtog wat duisende lewens ontwrig het, dood en verwoesting gesaai het en ´n stryd wat hy in sy eie woorde nie berou oor het nie.
Hy is regmatig veroordeel vir misdade en terreur, alles op rekord.
Deur hom as ´n "staatsman" te tipeer dra by tot die leuens waarmee ons volk en ons kinders vergiftig word en as tweederangse burgers geteken word wanneer ons opstaan vir die waarheid!
Ek doen ´n beroep op die Radio, bestuur en personeel tot omsigtigheid in beriggewing en sensitiwiteit vir die subtiele aanslae op ons volk en ons kinders.
Die verkeerde woordkeuse mag onskuldig voorkom, maar sterk ons vyande!
Radio Pretoria, as hy ´n stem vir ons mense wil wees, sal hulle deel moet doen.
Joffré M.W. Papenfus
10 thoughts on "Brief Radio PTA – Staatsman?"
AH Olivier June 10, 2013 at 6:09 pm
Ek wens almal wat so dweep met die ikoon wil bogenoemde skrywe lees. Verder het hy hom nie eenkeer uitgespreek teen die jarelange geweld in die land en barbaarse moorde op ons mense nie.
Arnold June 10, 2013 at 7:35 pm
Dit hang seker maar af van watter soort staat daar gepraat word.
Die een waarin ons nou woon is nie 'n staat nie maar 'n stat.
Dus was hy 'n "Statsman"
georg June 10, 2013 at 8:37 pm
Die mense moet mooi na die gesprek gaan luister wat gevoer is met die prof van die potchefstroom universiteit.die onderhoud voerder het beslis verwys na mandela as die terroris en dat hy nie verstaanhoe die mense hom sien as n ikoon of n staatsman.
Alette June 11, 2013 at 12:09 am
Radio Pta is nou n "open" radio met n klompie van die ou liberales daar gesetel.
Wat begin is met boere geld jare terug as radio kleinfontein. En vandag nog geld vra van boere om dan vir hul nageslag strooi te voer oor die donkergroen marxistiese moordenaars.
Joffre Papenfus June 11, 2013 at 8:19 am
Ek kan in opvolg van my skrywe aan die Radio my tevredenheid met hulle terugvoer (sien hieronder) uitspreek: ons moet tog probeer (en kan) hande vat, ten spyte van meningsverskille, wanneer ons mekaar in ag neem.
Hier verdien die radiostasie ook 'n pluimpie.
Dankie vir u skrywe. U beswaar het meriete en ons sal ons nuuspersoneel vra om die naweeknuus (wat deur 'n kontrakteur voorberei word) te fynkam vir terminologie soos hierdie wat ideologies gelaai is.
Besturende Direkteur: Radio Pretoria
Gerrie Venter June 11, 2013 at 8:35 am
Dis goed dat mense Radio Pretoria goed dophou. Daar is definitief 'n groot skroef los daar.
Rina June 12, 2013 at 10:35 am
Ja, hoe onoplettend is die Besturende Direkteur, of luister hy glad nie na Radio Pretoria nie? Hul laat als eers "deurglip" sodat almal dit nou gehoor het, en dan wil hul die saak probeer regstel. Dis uit in die ope en klaar. Daar is beslis 'n skroef los by die Radio.
Gert Pretorius June 12, 2013 at 1:25 pm
As ek mag, die volgende. Na bewering is daar tydens die "staatsman" se inhegtenisname 200,000 handgrenate, 48,000 anti – personeel myne, 1,500 tydmeganismes, 140 ton ammoniumnitraat, 21 ton aluminium poeier en 1 ton swart poeier by hom gevind. Of die syfers korrek is, is te debatteerbaar. Die feit is egter dat dit by hom gevind is. Nou wil ons vir mekaar kom sê hy was 'n "staatsman"! Asseblief, vertel dit vir iemand anders. Heer Spies, ek is bly jy het gereageer. Hoekom gebruik RP nou kontrakteurs? Wat het van die Nuuskantoor geword oor naweke? Of het Soliforum dit ook oorgeneem?
Dries du Toit June 12, 2013 at 3:55 pm
Meneer Spies, dit is goed om te sien u lees ook die Boere – Afrikaner se eie koerant. Wat is die moontlikheid dat u kan reël dat 'n gratis advertensie by die draadloos geplaas word?
Pieter Roux June 13, 2013 at 1:54 pm
Radio Pta begin al hoe meer lugtyd "uitkontrakteer" (soos Spies dit noem) na die klompie wat nou die toutjies daar trek: Soliforum met sy FW de Klerk beskermheer (van die groter Afrinetwerk). Dit is ook telkens Spies se antwoord dat indien iemand die stasie daarop wys dat hy besig is om ons volk se saak gruwelik te versaak daardie persoon eintlik op sy eie en boonop half mal is. Dieselfde wyse waarop ons deur die NP regering beswadder is en etikette om ons nekke gehang is gaan Spies hierop voort. Daar is geen verskil in die wyse waarop hy en sy Soliforum ons volk skandelik in die steek laat ten gunste van die liberalisme en die werkswyse van Pik, PW en FW nie. Gelukkig weet ek dat Spies nog eendag sy ogies gaan oopmaak en met 'n skok besef dat sy leuens en laster nie die waarheid kon onderdruk nie.